గాంధీ తాత చెట్టు

గాంధీ తాత చెట్టు 2025లో విడుదలైన సినిమా. తబితా సుకుమార్ సమర్పణలో మైత్రి మూవీ మేకర్స్, సుకుమార్ రైటింగ్స్‌, గోపీ టాకీస్ బ్యానర్‌పై న‌వీన్ ఎర్నేని, ర‌విశంక‌ర్‌, శేష సింధు రావు నిర్మించిన ఈ సినిమాకు పద్మావతి మల్లాది దర్శకత్వం వహించింది. సుకృతి వేణి, ఆనంద్‌ చక్రపాణి, రాగ్ మయూర్ ప్రధాన పాత్రల్లో నటించిన ఈ సినిమా టీజర్‌ను జనవరి 9న, ట్రైలర్‌ను జనవరి 9న విడుదల చేసి, సినిమాను జనవరి 24న విడుదల చేశారు.

ఈ సినిమాలో నటనకుగాను సుకృతి వేణి ఉత్త‌మ‌బాల న‌టిగా దాదా సాహెబ్ ఫాల్కే ఫిలిం ఫెస్టివల్, దుబాయ్ ఇంట‌ర్నేష‌న‌ల్ ఫిల్మ్ ఫెస్టివ‌ల్‌, ఇండియ‌న్ ఫిల్మ్ ఇంట‌ర్నేష‌న‌ల్ ఫిల్మ్ ఫెస్టివ‌ల్‌ తో పాటు అనేక ఫిలిం ఫెస్టివల్‌లో అవార్డులు అందుకుంది. 71వ జాతీయ చలన చిత్ర అవార్డులలో భాగంగా ఉత్తమ బాల నటిగా సుకృతి వేణి ఎంపికైంది.  

గాంధీతాత చెట్టు సినిమా మార్చి 21 నుండి అమెజాన్ ప్రైమ్ వీడియో ఓటీటీలో,  మార్చి 23 నుండి ఈటీవీ విన్ ఓటీటీలో స్ట్రీమింగ్ ప్రారంభమైంది.
కథ
గాంధేయవాది రామచంద్రయ్య (ఆనంద చక్రపాణి) తన ఊరిలో త‌న‌కున్న వ్యవసాయ భూమిలోని ఓ వేప‌చెట్టు నాటుతాడు. ఆ చెట్టుపై అభిమానాన్నిపెంచుకుంటాడు.  మహాత్మా గాంధీ మీద అభిమానంతో మనవరాలికి గాంధీ (సుకృతి వేణి) అని పేరు పెడతారు.  తాత లక్షణమే మనవరాలు కూడా వస్తుంది. ఈ క్రమంలో షుగర్ ఫ్యాక్ట‌రీ పెడుతున్నామ‌ని ఊళ్లోని భూముల‌ను ఓ కార్పొరేట్ కంపెనీ ప్ర‌తినిధి సతీష్ (రాగ్ మయూర్) వస్తాడు. అయితే డబ్బుకు ఆశ పడిన గ్రామస్తులు తమ పొలాలు అమ్మేయగా రామచంద్రయ్య తన భూమిని అమ్మడానికి నిరాకరిస్తాడు. దాంతో కొడుకుతో పాటు కొడుకు  ఊర్లోనూ అవమానాలు ఎదురవగా అవి తట్టుకోలేక చనిపోతాడు. గాంధీ (సుకృతి వేణి) తన తాత అడుగుజాడల్లో ఏం చేసింది?  గాంధీ చేసిన కృషి వల్ల  గ్రామంలో ఏం జరిగింది? అహింసా మార్గంలో నడవడం వల్ల ఎటువంటి మార్పు చోటు చేసుకుంది?  అనేదే మిగతా సినిమా కథ.

నటీనటులు
 సుకృతి వేణి బండ్రెడ్డి
 ఆనంద్‌ చక్రపాణి
 రాగ్ మయూర్
 రఘురామ్‌
 లావణ్య
 భాను ప్రకాష్‌
 నేహాల్‌ ఆనంద్‌ కుంకుమ


సాంకేతిక నిపుణులు
ఆర్ట్: వీ. నాని పాండు 
డిఐ: శ్రీనివాస్ మామిడి 
సహ నిర్మాత: అశోక్ బండ్రెడ్డి 
పాటలు: సుద్దాల అశోక్ తేజ, కాసర్ల శ్యామ్ , విశ్వ 
సౌండ్ డిజైన‌ర్‌: నాగార్జున తాళ్లపల్లి
సింక్ సౌండ్: ఆనంద్ అయ్యన్న
ఎగ్జిక్యూటివ్ ప్రొడ్యూసర్: అభినయ్ చిలుకమారి 
కథ, దర్శకత్వం: పద్మావతి మల్లాది 
సంగీతం: రీ 
ఛాయా గ్రహణం: విశ్వదేవ బత్తుల , శ్రీజిత్ చెరువుపల్లి 
కూర్పు: హరిశంకర్ టి ఎన్ 
గాయనీ గాయకులు: కనకవ్వ, రాహూల్ సింప్లీగంజ్, దివ్యమాలిక, మేఘానా నాయుడు, సింధుజా తణుకు, శ్వేత పొన్నపల్లి, కృష్ణలాస్య, స్వీయలక్ష్మి, గోపిక 
నిర్మాతలు: నవీన్ ఎర్నేని, రవిశంకర్, శేష సింధూరావు,
నిర్మాణ సంస్థ: మైత్రీ మూవీ మేకర్స్, సుకుమార్ రైటింగ్స్, గోపీ టాకీస్ 
విడుదల:24:01:2025.

 పాటలు

మూలాలు

బయటి లింకులు


వర్గం:2025 సినిమాలు